**Giv børn madglæde og madmod   
– bliv frivillig på Madskoler!**

**Madskoler er en populær (sommerferie)aktivitet for børn. I xx-by/kommune skal byens/kommunens børn selvfølgelig også have mulighed for at få en uforglemmelig oplevelse med mad. Vi mangler bare et par madinteresserede frivillige, som vil være med, fortæller arrangørerne.**

Madskoler, der i år har 20 års jubilæum, har normalvis ca. 500 frivillige engageret om året. Men der er brug for mange flere for at kunne honorere efterspørgslen blandt børn og forældre. Også i xx-by/kommune opleves der stor efterspørgsel. 4H, som – i et ikke kommercielt samarbejde med Landbrug & Fødevarer og REMA 1000 – er ansvarlig for Madskoler, søger derfor med lys og lygte efter madinteresserede frivillige fra xx og omegn, som har lyst og mod på at få en uforglemmelig uge med børn og mad.

**Sjovt og lærerigt**  
Madskoler har til formål at give børn og unge viden om mad, måltider og motion på en sjov, lærerig og aktiverende måde. På alle Madskoler er madlavning, undervisning, bevægelse og et familiearrangement faste elementer. En Madskole varer fem dage og afvikles i forbindelse med børnenes skoleferie.

**Baseret på frivillighed**

Madskoler kan kun gennemføres, hvis der er frivillige kræfter, som vil være med. Kravet for at blive frivillig er først og fremmest, at man har lysten og interessen, fortæller Line Munk Damsgaard projektleder og ernæringschef i Landbrug & Fødevarer:

*”Der er ingen krav om særlige kompetencer for at blive instruktør, men det er vigtigt, at man har lysten til at gøre en forskel og give børn gode oplevelser med mad og sundhed.”*

**Erfaring og gode oplevelser**

Instruktørskaren hos Madskoler er bred og rummer bl.a. studerende, pensionister, lønmodtagere og forældre. Med en så divers instruktørgruppe, ses også forskellige bevæggrunde for at deltage.

*”Mange studerende ser det som en mulighed for at få lidt ekstra på CV’et, mens pensionisten i højere grad ytrer et ønske om at gøre en meningsfuld forskel for næste generations maddannelse”*, fortæller Line Munk Damsgaard.

Mere information og tilmelding foregår på [www.madskoler.dk](http://www.madskoler.dk)